section_heading: Interesi
paragraph_text: Njegovi mnogobrojni i raznovrsni interesi, od kojih su najpoznatiji arheologija i botanika, učinili su ga poštovanim među stručnjacima. Zbog svoga rada na području botanike, između ostalog uzgajanja velike zbirke biljnih vrsta iz roda Rhododendron, primljen je u British Academy. Sudjelovao je u arheološkim ekspedicijama u Kini, Grčkoj i Italiji. U Rimu je osnovao i švedski institut.